
Αρ 

ΑΠΟΦΑΣΕΙΣ 

Αριθμ. Γ.Π./Δ12/οικ.64 662/1976 

Χορήγηση εφάπαξ οικονομικής ενίσχυσης σε 
άτομα που υπέστησαν τραυματισμό κατά τις πυρ¬ 
καγιές που έπληξαν περιοχές της Περιφέρειας 
Αττικής στις 23 και 24 Ιουλίου 2018. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Τις διατάξεις: 

1) Τηςπαρ. 3 του άρθρου 1, καθώς και του άρθρου 20 
της από 26 Ιουλίου 2018 Πράξης Νομοθετικού Περιεχο¬ 
μένου «Έκτακτα μέτρα για τη στήριξη των πληγέντων 
και την αποκατάσταση ζημιών από τις πυρκαγιές που 
έπληξαν περιοχές της Περιφέρειας Αττικής στις 23 και 
24 Ιουλίου 2018» (ΦΕΚ Α' 138), που κυρώθηκε με το 
ν. 4576/2018 (ΦΕΚΑ' 196). 

2) Των άρθρων 2 και 4 του ν. 4520/2018 «Μετεξέλιξη 
του Οργανισμού Γεωργικών Ασφαλίσεων σε Οργανισμό 
Προνοιακών Επιδομάτων και Κοινωνικής Αλληλεγγύης 
(ΟΠΕΚΑ) και λοιπές διατάξεις» (ΦΕΚ Α' 30). 

3) Του ν. 4270/2014 «Αρχές δημοσιονομικής δια¬ 
χείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις)» 
(ΦΕΚΑ' 143), όπως τροποποιήθηκε και ισχύει. 

4) Του άρθρου 75 του ν. 4446/2016 «Πτωχευτικός Κώδι¬ 
κας, Διοικητική Δικαιοσύνη,Τέλη-Παράβολα, Οικειοθελής 
αποκάλυψη φορολογητέας ύλης παρελθόντων ετών, Ηλε¬ 
κτρονικές συναλλαγές, Τροποποιήσεις του ν. 4270/2014 
και λοιπές διατάξεις» (ΦΕΚ Α' 240), όπως ισχύουν. 

5) Της παρ. 1 του άρθρου 27 του ν. 4320/2015 «Ρυθμί¬ 
σεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρνη¬ 
σης και των κυβερνητικών οργάνων και λοιπές διατάξεις» 
(ΦΕΚΑ' 29). 

6) Των άρθρων 41 παρ. 1,47 παρ. 3 και 90 του Κώδικα 
νομοθεσίας για την Κυβέρνηση και τα κυβερνητικά όργα¬ 
να, που κυρώθηκε με το άρθρο πρώτο του π.δ. 63/2005 


«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (ΦΕΚ Α' 98), όπως ισχύουν. 

7) Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 116). 

8) Τ ου π.δ. 80/2016 «Ανάληψη υποχρεώσεων από τους 
διατάκτες» (ΦΕΚ Α' 145). 

9) Του π.δ. 125/2016 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 210). 

10) Του π.δ. 134/2017 «Οργανισμός Υπουργείου Εργασί¬ 
ας, Κοινωνικής Ασφάλισης και Κοινωνικής Αλληλεγγύης» 
(ΦΕΚ Α' 168), όπως ισχύει. 

11) Του π.δ. 147/2017 «Οργανισμός Υπουργείου Οι¬ 
κονομίας και Ανάπτυξης» (ΦΕΚ Α' 192), όπως ισχύουν. 

12) Του π.δ. 142/2017 «Οργανισμός Υπουργείου Οικο¬ 
νομικών» (ΦΕΚ Α' 181), όπως ισχύουν. 

13) Του π.δ. 123/2017 «Οργανισμός του Υπουργείου 
Υποδομών και Μεταφορών» (ΦΕΚ Α' 151), όπως ισχύουν. 

14) Του π.δ. 22/2018 «Διορισμός Υπουργών, Αναπλη¬ 
ρωτή Υπουργού και Υφυπουργών» (ΦΕΚ Α' 37). 

15) Την αριθμ. Υ29/8-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη» 
(ΦΕΚ Β' 2168), όπως ισχύει. 

16) Την αριθμ. Υ28/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στην αναπληρώτρια 
Υπουργό Εργασίας, Κοινωνικής Ασφάλισης και Κοινω¬ 
νικής Αλληλεγγύης, Θεανώ Φωτίου» (ΦΕΚ Β' 2168), 
όπως τροποποιήθηκε με τις αριθμ. Υ70/11-11-2015, 
Υ43/28-4-2017 και Υ24/2-5-2018 αποφάσεις του Πρω¬ 
θυπουργού (ΦΕΚ Β'2441, ΦΕΚ Β' 1510, ΦΕΚ Β' 1546). 

17) Την αριθμ. 2/75429/000 23 000260/23-11-2018 
απόφαση του Υπουργού Οικονομικών «Μεταβολές Εκτε- 
λούμενου Προϋπολογισμού» οικονομικού έτους 2018. 

18) Την αριθμ. 63516/5284/4-12-2018 εισηγητική έκ¬ 
θεση Δημοσιονομικών Επιπτώσεων της Γενικής Διεύθυν¬ 
σης Οικονομικών Υπηρεσιών του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης. 

19) Την αριθμ. 63185/14843/3-12-2018 απόφαση 
ανάληψης δέσμευσης πίστωσης ποσού τετρακοσίων 
χιλιάδων ευρώ (400.000,00 €), που καταχωρίστηκε με 
α/α 105313 στο βιβλίο εγκρίσεων και εντολών πληρω¬ 
μής του Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης (ΑΔΑ: ΨΕΙΗ465Θ1Ω-ΧΗΗ). 

20) Το γεγονός ότι από την παρούσα απόφαση προ- 
καλείται δαπάνη ύψους 400.000,00 €, η οποία θα καλυ¬ 
φθεί από τις πιστώσεις του ΚΑΕ 2492 Ε.Φ. 33-220 του 
προϋπολογισμού εξόδων οικονομικού έτους 2018 του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης. 

21) Την ανάγκη διεύρυνσης του πεδίου των δικαιού¬ 
χων της οικονομικής ενίσχυσης που προβλέπεται στην 
παρ. 1 του άρθρου 1 της από 26-7-2018 Πράξης Νομο¬ 
θετικού Περιεχομένου (ΦΕΚ Α' 138), που κυρώθηκε με 
τον. 4576/2018 (ΦΕΚΑ' 196) και χορήγησης οικονομικής 
ενίσχυσης σε άτομα που νοσηλεύτηκαν για χρονικό διά¬ 
στημα άνω των 48 ωρών ή εξακολουθούν να νοσηλεύο¬ 
νται σε νοσοκομεία, συνεπεία των πυρκαγιών της 23ης 
και 24ης Ιουλίου 2018, αποφασίζουμε: 

Άρθρο 1 

Χορήγηση οικονομικής ενίσχυσης 

1. Χορηγείται εφάπαξ οικονομική ενίσχυση ύψους έξι 
χιλιάδων ευρώ (6.000,00 €) στα άτομα που υπέστησαν 
τραυματισμό λόγω των πυρκαγιών που έπληξαν περιοχές 
της Περιφέρειας Αττικής στις 23 και 24 Ιουλίου 2018, και 
νοσηλεύτηκαν για χρονικό διάστημα άνω των 48 ωρών 
ή εξακολουθούν να νοσηλεύονται σε νοσοκομεία. 

2. Η εφάπαξ οικονομική ενίσχυση της προηγούμενης 
παραγράφου χορηγείται ανεξάρτητα από οποιαδήποτε 
άλλη τακτική ή έκτακτη οικονομική ενίσχυση ή επίδομα 
που καταβλήθηκε ή καταβάλλεται για την στήριξη των πλη- 
γέντων από τις πυρκαγιές της 23ης και 24ης Ιουλίου 2018. 

3. Το ανωτέρω ποσό ορίζεται ως αφορολόγητο, ανεκ- 
χώρητο και ακατάσχετο στα χέρια του Δημοσίου ή τρί¬ 
των, κατά παρέκκλιση κάθε γενικής ή ειδικής διάταξης, 
δεν υπόκειται σε οποιαδήποτε κράτηση ή εισφορά, δεν 
δεσμεύεται και δεν συμψηφίζεται με βεβαιωμένα χρέη 
προς τη φορολογική διοίκηση και το Δημόσιο εν γένει, 
τους δήμους, τις περιφέρειες, τα ασφαλιστικά ταμεία ή 
τα πιστωτικά ιδρύματα και δεν υπολογίζεται στα εισοδη¬ 
ματικά όρια για την καταβολή οποιοσδήποτε παροχής 
κοινωνικού ή προνοιακού χαρακτήρα. 

Άρθρο 2 

Αρμόδιες υπηρεσίες 

1. Αρμόδιος φορέας για την χορήγηση της εφάπαξ 
οικονομικής ενίσχυσης του άρθρου 1 της παρούσας είναι 
ο Οργανισμός Προνοιακών Επιδομάτων και Κοινωνικής 
Αλληλεγγύης (ΟΠΕΚΑ). 

2. Αρμόδιο όργανο για την έκδοση της πράξης χορήγη¬ 
σης, απόρριψης, ανάκλησηςτης οικονομικής ενίσχυσης 
είναι ο Προϊστάμενος του Τμήματος Χορήγησης Οικονο¬ 
μικών Ενισχύσεων σε Ευάλωτες Ομάδεςτης Διεύθυνσης 
Παροχών Κοινωνικής Αλληλεγγύης του ΟΠΕΚΑ. 

3. Αρμόδιο όργανο για την έγκριση των συγκεντρωτι¬ 
κών μηχανογραφικών καταστάσεων πληρωμής των δι¬ 
καιούχων και την έκδοση πράξεων καταλογισμού αχρε- 
ωστήτως καταβληθέντων ποσών είναι ο Προϊστάμενος 
της Διεύθυνσης Παροχών Κοινωνικής Αλληλεγγύης του 
ΟΠΕΚΑ. 


4. Αρμόδια υπηρεσία για τη δημιουργία των συγκε¬ 
ντρωτικών μηχανογραφικών καταστάσεων πληρωμής 
των δικαιούχων, με βάση τις σχετικές πράξεις χορήγησης 
της οικονομικής ενίσχυσης, είναι η εταιρία «Ηλεκτρονική 
Διακυβέρνηση Κοινωνικής Ασφάλισης Α.Ε.» (ΗΔΙΚΑ Α.Ε.). 

Άρθρο 3 

Υποβολή αίτησης και 
απαιτούμενα δικαιολογητικά 

1. Για τη χορήγηση της εφάπαξ οικονομικής ενίσχυσης 
απαιτείται η υποβολή σχετικής αίτησης - υπεύθυνης δή¬ 
λωσης και των δικαιολογητικών που αναφέρονται στην 
παρ. 3 του παρόντος άρθρου, από τον ενδιαφερόμενο 
ή από τον νόμιμα εξουσιοδοτημένο εκπρόσωπό του, 
στη Διεύθυνση Παροχών Κοινωνικής Αλληλεγγύης της 
Κεντρικής Υπηρεσίας του ΟΠΕΚΑ. 

2. Εφόσον συντρέχει περίπτωση προστατευόμενου τέ¬ 
κνου, κατά την έννοια των διατάξεων των άρθρων 2 και 3 
της αριθμ.Δ.11/οικ.42302/1511/1 -8-2018 (ΦΕΚ Β' 3177) 
κοινής απόφασης των Υπουργών Εργασίας, Κοινωνικής 
Ασφάλισης και Κοινωνικής Αλληλεγγύης - Οικονομικών, 
η αίτηση - υπεύθυνη δήλωση υποβάλλεται από τον γο¬ 
νέα ή από το πρόσωπο που έχει με δικαστική απόφαση 
ή συμβολαιογραφική πράξη ή ιδιωτικό συμφωνητικό την 
επιμέλεια του προστατευόμενου τέκνου ή την κύρια ή 
αποκλειστική ευθύνη διατροφής του. 

3. Σε περίπτωση ατόμου που τελεί υπό καθεστώς δι¬ 
καστικής συμπαράστασης, η αίτηση - υπεύθυνη δήλωση 
υποβάλλεται από το πρόσωπο που έχει με δικαστική 
απόφαση οριστεί ως δικαστικός συμπαραστάτης. 

4. Τα απαιτούμενα δικαιολογητικά που θα συνοδεύουν 
την αίτηση είναι τα ακόλουθα: 

α) Βεβαίωση υπογεγραμμένη από τον Προϊστάμενο 
της οργανικής μονάδας που νοσηλεύτηκε ο τραυματίας 
και από τη Διοίκηση του νοσοκομείου από την οποία 
να προκύπτει ότι η νοσηλεία παρασχέθηκε λόγω τραυ¬ 
ματισμού που προκλήθηκε στις πυρκαγιές της 23ης και 
24ης Ιουλίου και ότι η συνολική διάρκεια αυτής υπερ¬ 
βαίνει τις 48 ώρες. 

β) Φωτοαντίγραφο δελτίου αστυνομικής ταυτότητας 
ή σχετικής προσωρινής βεβαίωσης αρμόδιας αρχής εάν 
ο αϊτών είναι Έλληνας πολίτης ή φωτοαντίγραφο διαβα¬ 
τηρίου και νόμιμου τίτλου διαμονής - παραμονής εάν 
είναι αλλοδαπός. 

γ) Σε περίπτωση νοσηλευθέντος ή νοσηλευόμενου 
προστατευόμενου τέκνου, πιστοποιητικό οικογενειακής 
κατάστασης ή δικαστική απόφαση σε περίπτωση επιτρο¬ 
πείας ή δικαστική απόφαση ή ιδιωτικό συμφωνητικό σε 
περίπτωση αναδοχής. 

δ) Σε περίπτωση ατόμου που τελεί υπό καθεστώς δι¬ 
καστικής συμπαράστασης απόφαση αρμόδιου δικαστι¬ 
κού οργάνου στην οποία να εμφανίζεται ο δικαστικός 
συμπαραστάτης. 

ε) Φωτοαντίγραφο τραπεζικού λογαριασμού (ΙΒΑΝ), 
στον οποίο ο αϊτών έχει οριστεί ως δικαιούχος ή συν- 
δικαιούχος. 

στ) Αριθμός Φορολογικού Μητρώου (ΑΦΜ). 

ζ) Αριθμός Μητρώου Κοινωνικής Ασφάλισης (ΑΜΚΑ). 

Άρθρο 4 

Διαδικασία ελέγχου δικαιολογητικών και 
χορήγησης της οικονομικής ενίσχυσης 

1. Η αναζήτηση των δικαιολογητικών ή η επαλήθευση - 
επιβεβαίωση του περιεχομένου τους, εκτός από την 
βεβαίωση του σημείου (α) της παρ. 3 του προηγούμε¬ 
νου άρθρου, η οποία συνυποβάλλεται υποχρεωτικά 
με την αίτηση, πραγματοποιείται μέσω ηλεκτρονικών 
διασταυρώσεων, σύμφωνα με τις διατάξεις της παρ. 4 
του άρθρου 4 του ν. 4520/2018 (ΦΕΚ Α' 38) ή εφόσον 
αυτό δεν καθίσταται δυνατόν, αντικαθίστανται με υπεύ¬ 
θυνη δήλωση του αιτούντος. 

2. Η χορήγηση της εφάπαξ οικονομικής ενίσχυσης γί¬ 
νεται με βάση τα δηλωθέντα από τον δικαιούχο στοιχεία, 
τις ηλεκτρονικές διασταυρώσεις ως προς αυτά καθώς και 
τα δικαιολογητικά, όπου αυτά απαιτούνται. 

3. Εφόσον υπάρχει ταύτιση των δηλωθέντων στοιχεί¬ 
ων με αυτά που προκύπτουν από τις διασταυρώσεις ή 
μετά τον έλεγχο των δικαιολογητικών, εκδίδεται από το 
αρμόδιο όργανο του ΟΠΕΚΑ, εγκριτική πράξη. 

4. Σε περίπτωση που προκύπτει αναντιστοιχία μεταξύ 
των δηλωθέντων στοιχείων και του αποτελέσματος των 
διασταυρώσεων ή της εξέτασης των δικαιολογητικών, 
εκδίδεται από το αρμόδιο όργανο του ΟΠΕΚΑ απορρι¬ 
πτική πράξη. 

5. Η αρμόδια Υπηρεσία του ΟΠΕΚΑ δύναται να ανα¬ 
ζητά οποτεδήποτε τα πρωτότυπα δικαιολογητικά που 
αντικαθίστανται με υπεύθυνη δήλωση σύμφωνα με τα 
οριζόμενα στην παρ. 1 του παρόντος άρθρου. 

6. Στον ΟΠΕΚΑ τηρείται ηλεκτρονικό ή και φυσικό 
αρχείο των αιτήσεων και των δικαιολογητικών που τις 
συνοδεύουν. 


7. Η πληρωμή πραγματοποιείται μέσω του Διατραπε¬ 
ζικού Συστήματος Πληρωμών ΔΙΑΣ, με πίστωση τραπε¬ 
ζικού λογαριασμού επιλογής του δικαιούχου. 

8.0 τύπος, η μορφή, το περιεχόμενο της αίτησης - υπεύ¬ 
θυνης δήλωσης, καθώς και οι λεπτομέρειες της διοικητικής 
διαδικασίας για την εφαρμογή της παρούσας θα προσδι- 
ορισθούν με σχετική εγκύκλιο της Διοίκησης του ΟΠΕΚΑ. 

Άρθρο 5 

Ανάκτηση αχρεωστήτως καταβληθέντων ποσών 
Για την ανάκτηση αχρεωστήτως καταβληθέντων πο¬ 
σών από οποιαδήποτε αιτία εφαρμόζονται οι διατάξεις 
του άρθρου 45 του ν. 4520/2018 (ΦΕΚ Α' 30). 

Άρθρο 6 

Κοινοποίηση πράξεων 

Η κοινοποίηση των πράξεων που προβλέπονται 
από την παρούσα πραγματοποιείται σύμφωνα με τις 
διατάξεις της παρ. 2 του άρθρου 46 του ν. 4520/2018 
(ΦΕΚ Α' 38). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2018 
Οι Υπουργοί 

Αναπληρώτρια Υπουργός 
Εργασίας, Κοινωνικής 
Ασφάλισης και 

Οικονομίας και Ανάπτυξης Κοινωνικής Αλληλεγγύης 

ΙΩΑΝΝΗΣ ΔΡΑΓΑΣΑΚΗΣ ΘΕΑΝΩ ΦΩΤΙΟΥ 

Αναπληρωτής Υπουργός 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5529/10.12.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθόιπαεΐθΓ.θΙ^θΙ.ςΓ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στοΤμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το ΕθνικόΤυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1- 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐρά6$Ι<.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 -180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν€ΐ»Τ135ΐ6Γ.6ΐ@6ΐ.9>' 

Πληροφορίες για γενικό πρωτόκολλο 
και αλληλογραφία: 9ΐ'3ηιηΐ3ΐ6Ϊ3@6ΐ.9ΐ' 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























